ການເຈລະຈາ ລະຫວ່າງ ສຫລ ກັບຄິວບາ ເປັນບາດກ້າວ ອັນສຳຄັນ ຂັ້ນທຳອິດ
ລັດຖະມົນຕີຊ່ວຍວ່າການຕ່າງປະເທດ ສຫລ ກ່າວວ່າ ການເຈລະຈາ ຂອງທ່ານນາງ ກັບຄິວບາ ​ເປັນ​ບາດກ້າວ ​ສຳ​ຄັນ​ຂັ້ນທຳອິດ ​ໃນ​ຟື້ນຟູຄວາມສຳພັນ​ ທາງ​ການ​ທູດ.
ເຈົ້າໜ້າທີ່ ສະຫະລັດ ຄົນນຶ່ງໄດ້ມ້ວນທ້າຍການຢ້ຽມຢາມ ນະ ຄອນ Havana ໂດຍກ່າວວ່າ ການເຈລະຈາຂອງທ່ານນາງຢູ່ ທີ່ນັ້ນ ເປັນຂີດໝາຍ ຂອງ “ບາດກ້າວ ອັນສຳຄັນ” ໃນຟື້ນຟູ ຄວາມສຳພັນດ້ານການທູດຄືນໃໝ່ກັບຄິວບາ ແຕ່ກໍໃຫ້ຂໍ້ສັງ ເກດວ່າ ມັນເປັນພຽງ “ບາດກ້າວຂັ້ນທຳອິດ” ແລະຫົນທາງຢູ່ ທາງໜ້ານັ້ນ ແມ່ນຍັງມີລະຍະຍາວ ແລະສັບສົນຢູ່ ລັດຖະມົນຕີຊ່ວຍວ່າການກະຊວງການຕ່າງປະເທດສະຫະ ລັດ ຮັບຜິດຊອບໃນກິດຈະການຊີກໂລກຕາເວັນຕົກ ທ່ານ ນາງ Roberta Jacobson ໄດ້ຖະແຫຼງ ໃນວັນສຸກວານນີ້ ຫລັງຈາກການເຈລະຈາ ເປັນເວລາສອງມື້ ກັບບັນດາເຈົ້າ ໜ້າທີ່ຄິວບາ ທ່ານນາງກ່າວວ່າ ນອກຈາກການສົນທະນາຫາລື ກ່ຽວກັບເລື້ອງທີ່ມີຜົນ ປະໂຫຍດຮ່ວມກັນແລ້ວ ຄະນະຜູ້ຕາງໜ້າທັງສອງຝ່າຍ ຍັງໄດ້ໂອ້ລົມກັນ ກ່ຽວກັບຂົງ ເຂດ “ທີ່ຍັງສືບຕໍ່ມີຄວາມເຫັນບໍ່ລົງຮອຍກັນຢ່າງເລິກເຊິ່ງ” ຮວມທັງດ້ານສິດທິມະນຸດ ແຕ່ແນວໃດກໍຕາມ ທ່ານນາງ Jacobson ກໍກ່າວວ່າ ຄວາມແຕກຕ່າງດັ່ງກ່າວບໍ່ໄດ້ໝາຍ ຄວາມວ່່າ ທັງສອງປະເທດບໍ່ສາມາດມີຄວາມສຳພັນກັນໄດ້ ການປະຊຸມໃນອາທິດນີ້ ມີຂື້ນນຶ່ງເດືອນ ຫລັງຈາກ ປະທານາທິບໍດີ Barack Obama ແລະປະທານາທິບໍດີຄິວບາ ທ່ານ Raul Castro ໄດ້ປະກາດວ່າ ທັງສອງປະເທດ ໄດ້ກະ ກຽມທີ່ຈະສ້າງຕັ້ງຄວາມສຳພັນແບບປົກກະຕິລະຫວ່າງ ກັນຄືນໃໝ່ ຫລັງຈາກບໍ່ມີຄວາມ ສຳພັນລະຫວ່າງກັນມາ ກວ່າ 50 ປີ ທ່ານນາງ Jacobson ຍັງໄດ້ເຈລະຈາຫາລື ໃນວັນສຸກວານນີ້ກັບພວກທີ່ບໍ່ເຫັນ ພ້ອມກັບ ລັດຖະບານຄິວບາ ຫົວໜ້າຄະນະກຳມະການສິດທິມະນຸດ ແລະສ້າງ ຄວາມປອງດອງ ຊາດຄິວບາທ່ານ Elizardo Sanchez ກ່າວວ່າ ການພົບປະ ໄດ້ດຳເນີີນໄປດ້ວຍຄວາມ “ ອົບອຸ່ນ” ແລະພວກຄັດຄ້ານລັດຖະບານ ຕ່າງກໍມີ ຄວາມເພິ່ງພໍໃຈ ທັງໆທີ່ຄວາມຈິງແລ້ວ ບໍ່ແມ່ນສະມາຊິກທັງໝົດຂອງກຸ່ມສັງຄົມ ພົນລະເຮືອນໄດ້ເຂົ້າຮ່ວມ